ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Διαποτισμένος από αδίστακτη και μανιακή φιλοδοξία
να κατακτήσει την κεντρική Ιαπωνία,
ο Νομπουνάγκα έχει καταστρέψει πολλούς εχθρούς που τον υποτίμησαν.
Οι βάρβαρες στρατιωτικές του εκστρατείες
για να αποδυναμώσει ισχυρούς βουδιστικούς θεσμούς
έχουν στρέψει εναντίον του μεγάλα τμήματα του πληθυσμού.
Ακόμα και μερικοί στρατηγοί του αμφισβητούν την αφοσίωσή τους στον ίδιο.
Απτόητος,
ο Νομπουνάγκα βάζει στόχο βουνίσιους αντάρτες της επαρχίας Ίγκα,
που αρνούνται τη φεουδαρχική του εξουσία.
ΕΠΑΡΧΙΑ ΙΓΚΑ (ΚΕΝΤΡΙΚΗ ΙΑΠΩΝΙΑ)
Επί 150 χρόνια, οι λεγόμενοι "επαναστάτες του Ίγκα"
είχαν αυτοκυβέρνηση…
ΝΤΑΡΕΝ ΑΣΜΟΡ ΙΣΤΟΡΙΚΟΣ
και κρατούσαν μακριά από την επικράτειά τους κάθε εισβολέα.
Αυτοί οι άνθρωποι ήταν ξυλοκόποι, αγρότες, ψαράδες
και άλλοι σκληραγωγημένοι άνθρωποι που είχαν επιλέξει
να εξασφαλίζουν τα αναγκαία για να ζουν στις ορεινές ακτές του Ίγκα.
Η ζωή τους ήταν τόσο σκληρή όσο οι πέτρες
και η άγονη γη τούς έκανε δυνατούς.
Ήξεραν το τοπίο καλύτερα από κάθε άλλον
και έκαναν αυτό που ονομάζουμε ανταρτοπόλεμο
εναντίον όποιου τολμούσε να μπει στην επικράτειά τους.
Ήταν πολύ καλοί στις τεχνικές άτυπου πολέμου,
που άλλωστε ήταν το μόνο μέσο στη διάθεσή τους,
και έτσι γεννήθηκαν οι θρύλοι των νίντζα του Ίγκα.
ΣΤΙΒΕΝ ΤΕΡΝΜΠΟΥΛ ΙΣΤΟΡΙΚΟΣ
Η λέξη "νίντζα" που μας είναι πολύ γνώριμη σήμερα,
είναι η σύγχρονη ανάγνωση μιας ιαπωνικής έκφρασης
που σημαίνει μυστικότητα.
Και προφέρεται σινόμπι.
Ένας καλός σινόμπι μπορεί να κάνει σχεδόν οτιδήποτε.
Κατασκοπεία…
κάθε συλλογή πληροφοριών…
και δολοφονίες.
Η εκπαίδευση ξεκινούσε από πολύ νεαρή ηλικία.
Μα εκτός από τις συνηθισμένες πολεμικές τέχνες,
περιλαμβάνονταν επίσης τεχνικές προετοιμασίας εκρηκτικών
και σε μερικές περιπτώσεις, δηλητήριο.
Και πολλές γυναίκες εκπαιδεύονταν για σινόμπι.
Για κατάσκοποι, δολοφόνοι, συλλέκτες πληροφοριών.
ΛΕΣΛΙ ΝΤΑΟΥΝΕΡ ΙΣΤΟΡΙΚΟΣ
Διείσδυαν στο σπίτι του στόχου.
Μπορούσαν να κρυφτούν σε κοινή θέα.
Εκπαιδεύονταν για να ενταχτούν στην κοινωνία,
αλλά ως πράκτορες σινόμπι.
Υπήρχε μια γυναίκα σινόμπι, η Μοτσιζούκι Τσιγιόμι,
και εκπαιδεύτηκε στη βουνοπλαγιά.
Προσέγγιζε άντρες και συγκέντρωνε πληροφορίες.
Αν χρειαστεί, πλαγιάζουν μαζί τους.
Μερικές φορές σκοτώνουν τα άτομα, αφού πάρουν τις πληροφορίες.
ΤΟΜΟΚΟ ΚΙΤΑΓΚΑΒΑ ΙΣΤΟΡΙΚΟΣ
Εκπαιδεύονταν και για δολοφόνοι.
ΣΤΡΑΤΗΓΟΣ ΟΝΤΑ ΔΟΛΟΦΟΝΗΘΗΚΕ ΤΟ 1571
Όπως και να τους πείτε,
σινόμπι, νίντζα ή επαναστάτες,
αυτοί οι άνθρωποι είχαν αναπτύξει τις τέχνες τους
στο ορεινό Ίγκα για αιώνες.
Οι δυσκολίες σκληραγωγούν τους άντρες και τις γυναίκες.
Δεν έπαιζες με αυτούς τους δολοφόνους, τους κατασκόπους, τους πράκτορες,
διότι μπορούσαν, για μερικά νομίσματα, να κάνουν πιο πολλά και από έναν στρατό.
Και σαν να μην έφτανε αυτό,
οι πολεμιστές του Ίγκα συνέχισαν τις επιδρομές στην επικράτεια των Όντα.
Αποδείχτηκαν αγκάθι για τον Όντα Νομπουνάγκα
και ήταν αποφασισμένος να τους εξουδετερώσει.
Σκοτώστε τους όλους!
Τα παλιοσκουλήκια!
Πώς τολμούν!
Φέρτε μου σάκε!
Όχι μόνο έκαναν επιδρομές στις γραμμές επικοινωνίας του,
αλλά η επαρχία τους γειτόνευε
με την επικράτεια του γιου του Νομπουνάγκα, του Όντα Νομπουκάτσου.
Σάκε! Φέρτε μου σάκε!
Ο Όντα Νομπουκάτσου αποφάσισε να τους καταστρέψει για τον πατέρα του.
Ο Νομπουκάτσου, με πολλούς τρόπους,
επισκιαζόταν από τα μεγαλύτερα αδέρφια του.
Ίσως ο Νομπουκάτσου να το είδε ως ευκαιρία…
ΝΤΕΪΒΙΝΤ ΙΣΟΝ ΙΣΤΟΡΙΚΟΣ
να αποδείξει την αξία του στον πατέρα του.
Το σχέδιο του Νομπουκάτσου ήταν πολύ απλό.
Θα έμπαινε στο Ίγκα από τρία ορεινά περάσματα,
θα ένωνε τις δυνάμεις του και θα εξόντωνε τους χωρικούς.
Ο πιο συμβατικός Νομπουκάτσου
προέλασε στο Ίγκα
και θεωρούσε τους ανθρώπους αυτούς αγροίκους.
Οι άντρες του Ίγκα ήξεραν ακριβώς πού θα ήταν
και ποια ήταν τα καλύτερα μέρη για να τους επιτεθούν.
Ως αυθεντίες στον ανταρτοπόλεμο,
ήταν αποφασισμένοι να μετατρέψουν τα βουνά του Ίγκα σε όπλο.
Όταν άρχισε η μάχη,
οι δυνάμεις του Νομπουκάτσου
πήγαν να σχηματίσουν μπλόκα για να ανταποδώσουν τα πυρά…
Επίθεση!
…μα δεν ήξεραν ποιον πυροβολούσαν.
Κι οι κάτοικοι του Ίγκα συνέχιζαν να ρέουν από μπροστά και πίσω σαν παλίρροια.
Επικρατούσε απόλυτη σύγχυση.
Δεν επρόκειτο για μάχη. Ήταν κατατρόπωση.
Χωρίς τάξη, χωρίς στόχο.
Κατά την επίθεση,
σκοτώθηκε ένας αρχιστράτηγος του Νομπουκάτσου.
Ήταν πλήρης εξευτελισμός για τον Όντα Νομπουκάτσου,
οπότε διέταξε άμεση υποχώρηση.
Και κατά την επιστροφή στο Ίσε,
τους παρενοχλούσαν διαρκώς οι ντόπιοι,
οι οποίοι άρπαζαν κλαδιά και πέτρες αν δεν είχαν όπλα,
και χτυπούσαν τους στρατιώτες που υποχωρούσαν απελπισμένοι.
Οι στρατιώτες που επέζησαν υποχωρούσαν βιαστικά,
χωρίς να ξέρουν ποιος ή τι τους πολεμούσε.
Σας έδειραν κάμποσοι χωρικοί;
Ντροπιάζεις το όνομα των Όντα!
Η εκστρατεία ήταν μια καταστροφή άνευ προηγουμένου.
Αρκετά.
Φύγε.
Αν η ήττα είχε μείνει ατιμώρητη,
μπορεί να είχε οδηγήσει
σε μεγαλύτερες επαναστάσεις εναντίον του.
Και ξέρουμε ότι σίγουρα ο Νομπουνάγκα ήταν τόσο θυμωμένος
που σκεφτόταν και να εκτελέσει τον Νομπουκάτσου.
Θέλω να τους σκοτώσεις όλους.
Ωστόσο, αντ' αυτού, το σχέδιό του ήταν να σβήσει το Ίγκα απ' τον χάρτη.
Το 1581 ο Νομπουνάγκα επέλεξε πέντε πολύ έμπειρους στρατηγούς
για μια μεγάλη εισβολή στο Ίγκα από πέντε διαφορετικές κατευθύνσεις.
Οι κάτοικοι του Ίγκα ήταν εντελώς ασυμβίβαστοι.
Ωστόσο οι άντρες δεν μπόρεσαν να κάνουν
ό,τι είχαν κάνει όταν επιτέθηκε ο Νομπουκάτσου.
Δεν είχαν τα μέσα να στήσουν ενέδρες σε πέντε χωριστούς στρατούς.
Ο στρατός του Νομπουνάγκα προέλασε
και έκαψε κάθε χωριό, κάθε σπίτι που συναντούσε.
Και σκότωσε όποιον έβρισκε καταφύγιο.
Ήταν πράγματι κατάσταση Δαβίδ και Γολιάθ,
μα αυτήν τη φορά θα κέρδιζε ο Γολιάθ.
Άντρες και γυναικόπαιδα σφαγιάζονταν ή καίγονταν.
Λένε ακόμη ότι αντί να επιτρέψουν να πέσουν αγαπημένα πρόσωπα
στα χέρια του εχθρού,
οι στρατιώτες του Ίγκα σκότωναν τους δικούς τους πριν αυτοκτονήσουν.
Για να προστατέψουν την τιμή τους, μα και να κρατήσουν τα μυστικά τους.
Ήταν γενοκτονία,
η εσκεμμένη και συστηματική καταστροφή κάθε ζωής στο Ίγκα.
Ο Νομπουνάγκα εξευτελίστηκε τόσο που δεν το άντεχε
και θα το πλήρωναν όλοι στην επαρχία με τη ζωή τους.
Αφού κατάφερε να φέρει ειρήνη στο Ίγκα,
ο Όντα Νομπουνάγκα είχε φτάσει στο ζενίθ της δύναμης και της εξουσίας του.
ΜΟΜΟΤΣΙ ΣΑΝΤΑΓΙΟΥ ΕΠΑΝΑΣΤΑΤΗΣ ΤΟΥ ΙΓΚΑ
Ήταν πάρα πολύ κοντά στο να ενώσει όλη την Ιαπωνία.
Όχι μόνο νίκησε κάποια απ' τα σπουδαιότερα ονόματα στην ιαπωνική ιστορία,
εδραίωσε και την εξουσία του,
χτίζοντας τα μεγαλύτερα οχυρά που είχε δει ποτέ η Ιαπωνία.
Αυτό ήταν το Κάστρο Αζούτσι.
Το επταώροφο κάστρο ήταν διακοσμημένο με έναν εντελώς καινούριο τρόπο.
Κάθε όροφος
είχε διαφορετικές αναφορές σε θεούς, ζώα ή ισχυρούς άντρες.
Καθώς ανέβαινες…
ΜΑΪΚΛ ΟΣΛΙΝ ΙΣΤΟΡΙΚΟΣ
υπήρχαν όντα υψηλότερου επιπέδου τρόπον τινά.
Αλλά στην κορυφή, που ήταν το δωμάτιο του Νομπουνάγκα,
δεν υπήρχε τίποτα.
Ένας καθρέφτης μόνο,
όπου κοιτούσε την έκφρασή του.
Όπως ο Μέγας Αλέξανδρος είχε θεοποιηθεί στις ερήμους της Αιγύπτου,
πίστευαν πως επειδή ο Νομπουνάγκα εγκατέστησε μόνο αυτόν τον καθρέφτη,
το παραδοσιακό σύμβολο των θεών στην Ιαπωνία,
θεωρούσε τον εαυτό του θεό.
Είχε γίνει αιμοδιψής δικαστής
και διέλυε κάθε τάξη
και περιοχή στην Ιαπωνία.
Έχτιζε τη δική του εξουσία,
και μετά από όλες τις σφαγές που έκανε,
κάποιοι άνθρωποι στο Κιότο τού έδωσαν
το όνομα "Δαίμονας Βασιλιάς των Έξι Ουρανών".
Φτάνεις σε ένα σημείο
όπου πρέπει ή να απομακρυνθείς απ' την εξουσία
ή να συνεχίσεις να σκοτώνεις.
Ο Νομπουνάγκα διάλεξε το δεύτερο.
ΙΑΠΩΝΙΑ 1582
Ο Βασιλιάς Δαίμονας συνεχίζει το αδίστακτο επεκτατικό του σχέδιο
και στρέφεται προς νέο στόχο.
ΚΙΟΤΟ
Στην ισχυρή οικογένεια Μόρι που εξουσιάζει πολλά εδάφη δυτικά.
Δίνει εντολή στον επί πολλά έτη έμπιστο στρατηγό του Τογιοτόμι Χιντεγιόσι
να επιτεθεί στο βασικό οχυρό τους.
ΚΑΣΤΡΟ ΤΑΚΑΜΑΤΣΟΥ
Είναι μια κίνηση που θα επηρεάσει το μέλλον και των δύο.
ΤΟΓΙΟΤΟΜΙ ΧΙΝΤΕΓΙΟΣΙ
Τότε ο Χιντεγιόσι ήταν κορυφαίος στρατηγός του Νομπουνάγκα
και του εμπιστεύτηκε την εκστρατεία εναντίον
της οικογένειας Μόρι στη δυτική Ιαπωνία, που ήταν πανίσχυροι νταΐμιο.
Ο Χιντεγιόσι πολιόρκησε το Κάστρο Τακαμάτσου των Μόρι.
ΝΕΪΘΑΝ ΛΕΝΤΜΠΕΤΕΡ ΙΣΤΟΡΙΚΟΣ
Το κάστρο φρουρούσαν περίπου 5.000 στρατιώτες
και ο Χιντεγιόσι το περικύκλωσε με 30.000 στρατιώτες.
Ωστόσο έλαβε αναφορές ότι οι Μόρι έρχονταν με έναν στρατό άνω των 40.000.
Αυτό έφερε τον Χιντεγιόσι σε επικίνδυνη θέση.
Αν έφτανε ο στρατός υποστήριξης των Μόρι,
θα βρισκόταν ανάμεσα
στους υπερασπιστές του κάστρου και της δύναμης υποστήριξης των Μόρι.
Ο Χιντεγιόσι έστειλε μήνυμα στον Όντα Νομπουνάγκα,
δίνοντας λεπτομέρειες
και ζητώντας του να έρθει με μεγάλο τμήμα της δύναμής του
για να αντιμετωπίσει τους Μόρι.
Μιτσουχίντε, στείλε στρατό για να βοηθήσεις τον Χιντεγιόσι.
Θα ακολουθήσω σύντομα.
Συνειδητοποιώντας τη σοβαρότητα της κατάστασης,
ο Νομπουνάγκα διέταξε τον Μιτσουχίντε να κινηθεί δυτικά το συντομότερο.
Ο Νομπουνάγκα ετοιμάστηκε να ακολουθήσει με τον στρατό του.
ΑΚΕΤΣΙ ΜΙΤΣΟΥΧΙΝΤΕ
Ο Ακέτσι Μιτσουχίντε είχε ασυνήθιστο παρελθόν.
Μπήκε στην υπηρεσία του Νομπουνάγκα ως ρόνιν.
Ως σαμουράι του οποίου ο προηγούμενος αφέντης είχε σκοτωθεί στη μάχη.
Οι περισσότεροι διάλεγαν από οικογένειες με τις οποίες ήταν σύμμαχοι για αιώνες…
ΑΪΖΑΚ ΜΕΓΙΕΡ ΙΣΤΟΡΙΚΟΣ
τους αρχιστράτηγούς τους.
Ο Νομπουνάγκα είναι διατεθειμένος να πάρει έναν περιπλανώμενο
που δεν έχει καμία σχέση με τους Όντα, και να τον κάνει αρχιστράτηγο.
ΕΝΤΕΚΑ ΧΡΟΝΙΑ ΝΩΡΙΤΕΡΑ
Ο Μιτσουχίντε ήταν ένθερμος βουδιστής
και είχε ενοχληθεί πολύ από τη σφαγή των βουδιστών στο Όρος Χιέι.
Σε παρακαλώ, σταμάτα!
Και ξέρουμε ότι μερικές φορές
ο Νομπουνάγκα τον προσέβαλλε δημοσίως και τον εξευτέλιζε.
Σε παρακαλώ, σταμάτα!
Μεταξύ των πολλών προσβολών του Νομπουνάγκα κατά του Μιτσουχίντε,
λέγεται ότι σε μια στρατιωτική εκστρατεία…
ΜΑΪΚΛ ΒΕΡΤ ΙΣΤΟΡΙΚΟΣ
η αγριότητα του Νομπουνάγκα ήταν υπεύθυνη
για τον θάνατο της μητέρας του Μιτσουχίντε.
Αυτή η δυσαρέσκεια, η κακομεταχείριση, αυτά τα άσχημα έθιμα
συσσωρεύονται στην καρδιά του. Αυτό τον έφτασε στα άκρα.
Ήρθε η ώρα.
Πάμε σε πόλεμο.
Μάλιστα!
Αντί να βοηθήσει τον Χιντεγιόσι,
ο Μιτσουχίντε διέταξε τους άντρες του να προελάσουν στο Κιότο.
Και μόνο το τελευταίο λεπτό
είπε στους στρατηγούς του το σχέδιό του,
ότι θα δολοφονήσει τον Νομπουνάγκα και θα καταλάβει την Ιαπωνία μόνος.
Ο Νομπουνάγκα ξεκουραζόταν σε έναν μικρό ναό στο Κιότο, το Χονό-τζι.
Ο Νομπουνάγκα είχε λίγους υπηρέτες
και σωματοφύλακες, ως προσωπική του φρουρά.
Είναι ευάλωτος τότε.
Είναι μια ευκαιρία που ίσως δεν ξαναπροκύψει
και έτσι την είδε ο Μιτσουχίντε.
Ο Μιτσουχίντε προέλασε με τον στρατό του στην καρδιά του Κιότο
και εξαπέλυσε μεγάλη επίθεση στον ναό Χονό-τζι.
Ο Νομπουνάγκα αιφνιδιάστηκε εντελώς.
Όταν κατάλαβε τι συνέβαινε…
πάλεψε γενναία μέχρι το τέλος.
Ο Όντα Νομπουνάγκα σύντομα κατάλαβε ότι όλα χάθηκαν.
Ωστόσο δεν κατάφερε να αποδράσει…
και αποσύρθηκε σε ένα από τα πίσω δωμάτια του ναού.
Φαίνεται, σε όλον τον κόσμο, ότι η άνοδος του Νομπουνάγκα είναι ασυγκράτητη.
Μέσα σε 20 χρόνια,
από εκεί που κυβερνούσε μια μικρή επαρχία,
κυβερνά το ένα τρίτο της χώρας,
και τώρα, μέσα σε μια μέρα, ο κόσμος έχει γυρίσει ανάποδα.
Ήταν ένα συγκλονιστικό επεισόδιο για το οποίο δεν ήταν κανείς προετοιμασμένος.
Σίγουρα όχι ο διάδοχος του Νομπουνάγκα, ο μεγάλος του γιος Νομπουτάντα,
που βρισκόταν στο Κάστρο Αζούτσι, 32 χιλιόμετρα ανατολικά.
Στη συνέχεια, ο Μιτσουχίντε
προέλασε στο Αζούτσι και δολοφόνησε τον Νομπουτάντα.
Σκοτώνοντας τον Νομπουνάγκα και τον διάδοχό του,
ο Ακέτσι Μιτσουχίντε δημιούργησε ένα τεράστιο κενό εξουσίας στην Ιαπωνία
και ήταν αποφασισμένος να το καλύψει ο ίδιος.
Είναι συγκλονιστικό που ο Μιτσουχίντε οδήγησε τον Νομπουνάγκα στον θάνατο.
Ο μεγάλος πολέμαρχος έχει πια σκοτωθεί,
οπότε το πολιτικό μοντέλο που όλοι πίστευαν ότι θα εδραιωνόταν,
είναι πια στη διάθεση όλων.
Ο πιο γρήγορος θα καταλάβει την εξουσία στο Κιότο.
Υπάρχουν τρεις διεκδικητές: Ο Ακέτσι Μιτσουχίντε,
ο Τοκουγκάβα Ιεγιάσου, που είναι στ' ανατολικά,
κι ο Τογιοτόμι Χιντεγιόσι.
Ενώ συμβαίνουν όλα αυτά, ο Χιντεγιόσι πολεμά τους Μόρι στη δυτική Ιαπωνία.
Περιμένει νέα για ενισχύσεις από την ενδοχώρα των Όντα
με μεγάλη αγωνία.
Όταν φτάνει ο αγγελιαφόρος,
αυτό που θα πει στον Χιντεγιόσι θα αλλάξει τον ρου της ιαπωνικής ιστορίας.
Ο Νομπουνάγκα είναι νεκρός.
Ο Χιντεγιόσι θα κάνει ό,τι πρέπει να κάνει ένας πιστός πολεμιστής.
Θα πάρει εκδίκηση, δείχνοντας πίστη στον Νομπουνάγκα που έχει πεθάνει.
Για 11 μέρες, ο Μιτσουχίντε δεν συναντά καμία αντίσταση.
Ο Χιντεγιόσι πρέπει να εκδικηθεί για τον θάνατο του δασκάλου του,
από φόβο μήπως άλλοι πολέμαρχοι ταχθούν στο πλευρό του Μιτσουχίντε.
ΧΙΝΤΕΓΙΟΣΙ - ΜΙΤΣΟΥΧΙΝΤΕ - ΚΙΟΤΟ
Ο Χιντεγιόσι σπεύδει στο Κιότο για να πολεμήσει τον Μιτσουχίντε
και να κριθεί ποιος θα καταλάβει την εξουσία στην κεντρική Ιαπωνία.
Ο Μιτσουχίντε ήταν σοκαρισμένος
που ο Χιντεγιόσι πήγε να τον αντιμετωπίσει τόσο γρήγορα.
Πίστευε ότι είχε χρόνο να εδραιώσει τη θέση του στην κεντρική Ιαπωνία,
προτού αντιμετωπίσει κάθε πιθανή απειλή.
Θα κινηθούμε προς τα εκεί.
Αντιλαμβάνεται ότι η δύναμή του είναι κατώτερη,
οπότε επιλέγει μια θέση σε ένα μέρος που λέγεται Γιαμαζάκι.
Ο λόγος που η μάχη έγινε στο Γιαμαζάκι
είναι επειδή το κάστρο του Μιτσουχίντε βρισκόταν σε έναν πολύ στενό δρόμο,
με βουνά στη μια πλευρά και ποτάμι στην άλλη.
Ήταν εξαιρετικό μέρος για να προβάλει αντίσταση.
Αν δεν ελέγχεις το έδαφος και το επιλέξεις
για να αποφύγεις μια δύναμη που υπερέχει αριθμητικά,
δεν μπορείς να νικήσεις.
Κλασικό παράδειγμα είναι η Μάχη των Θερμοπυλών στην ιστορία της Δύσης.
Οι 300 Σπαρτιάτες που φρουρούν το πέρασμα εναντίον των Περσών.
Έτσι και ο Μιτσουχίντε.
Θα χρησιμοποιήσει το αμυντικό πλεονέκτημα προς όφελός του.
Ωστόσο έκανε ένα σημαντικό λάθος.
Δεν τοποθετεί στρατό στο βουνό, το οποίο λέγεται Τενοζάν.
Οι δυνάμεις του Χιντεγιόσι φτάνουν πρώτες κι ανεβαίνουν ψηλά.
Ο Χιντεγιόσι εξαπολύει τη δεξιά πτέρυγα στις γραμμές του Ακέτσι.
Μετά εξαπολύει την αριστερή πτέρυγα.
Έτσι, χτυπάει τις δυνάμεις του Ακέτσι κι απ' τις δύο πλευρές.
Όταν ξεσπάει η μάχη μεταξύ των δύο πλευρών,
φαίνεται ότι θα λήξει υπέρ του Μισουχίντε.
Η μάχη στο Γιαμαζάκι ήταν ιδιαιτέρως άγρια.
Άντρες ουρλιάζουν, αίμα χύνεται απ' τις πληγές.
Και ειδικά τα συγκεντρωμένα πυρά από τα αρκεβούζια,
που έγιναν νόρμα στους πολέμους των σαμουράι.
Οπότε η μάχη άρχισε να θολώνει από τα σύννεφα καπνού
και μέσα στην πυκνή φωτιά έβλεπες λάμψεις φωτός απ' τα όπλα,
άλογα να ουρλιάζουν, σπαθιά να κόβουν.
Ακέτσι!
Η επίθεση έχει παρατραβήξει.
Ο Μιτσουχίντε τρέπεται σε φυγή.
Αυτό κατάφερε να κάνει ο Μιτσουχίντε.
Κάλπασε μακριά με λιγοστούς πιστούς ακολούθους
και κρύφτηκε σε ένα κοντινό χωριό.
Τον εντόπισαν κάποιοι χωρικοί.
Ο Μιτσουχίντε περικυκλώθηκε…
και μαχαιρώθηκε.
Ο Ακέτσι Μιτσουχίντε είναι νεκρός
δεκατρείς μέρες μετά τη δολοφονία του αφέντη του, του Όντα Νομπουνάγκα.
Έτσι, έμεινε γνωστός στις επόμενες γενιές,
περιπαιχτικά, ως "ο Σογκούν των 13 ημερών".
Εκδικούμενος τον προδότη του αφέντη του, τον Ακέτσι Μιτσουχίντε,
ο Χιντεγιόσι καλύπτει το πολιτικό κενό που δημιουργήθηκε.
Αντέδρασε πιο γρήγορα από κάθε νταΐμιο,
νίκησε τον Μιτσουχίντε στη μάχη
δύο εβδομάδες μετά τον θάνατο του Νομπουνάγκα
και η τοποθέτηση του κεφαλιού του Μιτσουχίντε σε παλούκι…
ήταν ουσιαστικά μια ανακοίνωση
ότι ο Χιντεγιόσι σχεδίαζε να γίνει ο πιο ισχυρός νταΐμιο.
Ήταν προειδοποίηση για τους άλλους.
ΓΙΟΥΙΤΣΙ ΧΟΡΙΚΟΣΙ ΙΣΤΟΡΙΚΟΣ
Δηλαδή, αν επαναστατήσετε, θα καταλήξετε έτσι.
Ταυτοχρόνως σήμαινε και ότι ο Χιντεγιόσι
σκότωσε τον επαναστάτη.
Ήταν το δελτίο Τύπου του.
Ο Χιντεγιόσι γεννήθηκε χωρίς επίθετο. Κοινός πολίτης.
Κάποιοι τον αποκαλούσαν παρία.
Εξελίχθηκε λόγω ικανοτήτων, ευφυΐας και πανουργίας.
ΝΤΕΪΒΙΝΤ ΣΠΑΦΟΡΝΤ ΙΣΤΟΡΙΚΟΣ
Ο Χιντεγιόσι…
Η άνοδός του μπορεί να περιγραφεί ως ραγδαία.
Πολλοί χωρικοί πολεμούν κατά την περίοδο αυτή
ως πεζικάριοι, αλλά το να εξελιχθείς,
αναχρονιστικά μιλώντας, και να γίνεις αξιωματικός;
Αυτό είναι πολύ σπάνιο.
Συνεπώς, ο Χιντεγιόσι είναι σε μια θέση που θεωρώ
ότι είναι ασύλληπτη για κάποιον της δικής του κοινωνικής θέσης.
Έχει τεράστια εξουσία.
Αν κι ο Χιντεγιόσι έγινε ο πιο ισχυρός νταΐμιο στην Ιαπωνία
κι απέκτησε νομιμότητα επειδή εκδικήθηκε τον θάνατο του αφέντη του,
κινδυνεύει ακόμη πολύ.
Υπάρχουν σπουδαίοι νταΐμιο ανατολικά και δυτικά της Ιαπωνίας
και νταΐμιο υποτελείς του Νομπουνάγκα
που θα ήθελαν οι ίδιοι την εξουσία.
Σίγουρα δεν είναι ασφαλής ακόμη,
αλλά είναι μακράν στην πιο ευνοϊκή θέση.
Η σύζυγος του Χιντεγιόσι λεγόταν Λαίδη Νένε
κι έπαιξε σημαντικό ρόλο στην προσπάθειά του να αντικαταστήσει τον Νομπουνάγκα.
Ήταν η πιο σημαντική στη ζωή του Χιντεγιόσι.
Ήταν απίστευτη στήριξη. Ο βράχος του.
Ήταν επικεφαλής των υποθέσεων στο κάστρο της Οσάκα.
Ήταν υπεύθυνη για τη διατήρηση της τάξης.
Βασικά, ήταν ο νταΐμιο όταν έλειπε εκείνος.
Όταν ο Χιντεγιόσι έλειπε σε στρατιωτική εκστρατεία, αντάλλαζαν γράμματα.
Η Νένε συμβουλεύει επίσης τον Χιντεγιόσι τι να κάνει με τους ομήρους,
με τις συμμαχίες του
και τι όρους να θέσει με άλλους ανθρώπους.
Η Νένε και ο Χιντεγιόσι μαζί έβλεπαν την Ιαπωνία ως γη τους.
Άρχισαν να βλέπουν αυτήν τη γη ως θεϊκό βασίλειο που θα μπορούσαν να κυβερνήσουν.
Αυτή ήταν η μεγάλη στιγμή του Χιντεγιόσι.
Είχε την ευκαιρία να καταλάβει τα εδάφη του Νομπουνάγκα,
αλλά πρώτα έπρεπε να εξουδετερώσει τους εναπομείναντες αντιπάλους
στην υπόλοιπη οικογένεια Όντα.
Μετά το πραξικόπημα του Μιτσουχίντε, δύο γιοι του Νομπουνάγκα παρέμεναν ζωντανοί.
Ο μεγαλύτερος ήταν ο Νομπουτάκα, ο μικρότερος ο Νομπουκάτσου.
Ο Όντα Νομπουκάτσου ισχυριζόταν ότι ήταν ο πραγματικός διάδοχος του Νομπουνάγκα
και ότι ο Χιντεγιόσι είχε κάνει ένα παράνομο πραξικόπημα.
Η άμεση αντίδραση του Όντα Νομπουτάκα
ήταν να αναζητήσει συμμάχους για να μην αφήσει τον τυχάρπαστο Χιντεγιόσι
να σφετεριστεί τη θέση του.
Ο Όντα Νομπουτάκα βρήκε πρώην στρατηγούς του Όντα Νομπουνάγκα.
Ο ένας ήταν ένας πολύ σημαντικός στρατηγός, ο Σιμπάτα Κατσούιε.
Ο Κατσούιε είχε πολεμήσει στο πλευρό του Νομπουνάγκα από την Οκεχαζάμα,
έφερε και την τιμή
από τις μάχες της Ανεγκάβα, Ναγκασίνο και της μεγάλης εκστρατείας κατά των Ίκο-Ίκι.
Και παρέμενε πιστός στη μνήμη του Νομπουνάγκα,
οπότε ήταν ο πιο φυσικός σύμμαχος για τον Όντα Νομπουτάκα.
Ήταν τρομερός εχθρός.
Και ο Σιμπάτα Κατσούιε σκέφτεται "Αυτή είναι η στιγμή μου.
Είναι ευκαιρία να σκοτώσω τον Χιντεγιόσι και να επισφραγίσω τη θέση μου
ως πρώτος μεταξύ ίσων στους Όντα".
Και τα διφορούμενα αισθήματα δημιουργούν σύγκρουση μεταξύ Χιντεγιόσι και Σιμπάτα.
Το μεγάλο μειονέκτημα που αντιμετώπισε ο Σιμπάτα Κατσούιε
ήταν ότι δεν μπορούσε να αναλάβει άμεση στρατιωτική δράση κατά του Χιντεγιόσι,
απλώς λόγω του καιρού.
Ήταν πλέον χειμώνας
και τα βουνά ανάμεσα στην επαρχία του και το Κιότο ήταν καλυμμένα με χιόνια.
Έπρεπε να περιμένει μέχρι την άνοιξη για να κινηθεί
και αυτό έδινε τεράστιο πλεονέκτημα στον Χιντεγιόσι.
ΙΑΠΩΝΙΑ 1582
Τους χειμερινούς μήνες,
ο Χιντεγιόσι ενισχύει τα τρία οχυρά που φρουρούν το ορεινό πέρασμα
για να καθυστερήσει την προέλαση του Κατσούιε.
ΚΑΤΣΟΥΙΕ
Έπειτα ο Χιντεγιόσι πολιορκεί το κοντινό Κάστρο Γκιφού,
που είναι των συμμάχων του Κατσούιε.
ΚΑΣΤΡΟ ΓΚΙΦΟΥ
Όταν έρχεται η άνοιξη,
ο Κατσούιε κινείται για να καταλάβει τα ορεινά οχυρά.
Αν τα καταφέρει, το όνειρο του Χιντεγιόσι να κυβερνήσει την Ιαπωνία
θα τελειώσει όσο γρήγορα άρχισε.
ΚΑΣΤΡΟ ΚΙΤΑΝΟΣΟ (ΑΡΧΗΓΕΙΟ ΣΙΜΠΑΤΑ ΚΑΤΣΟΥΙΕ) 1583
Όταν ήρθε η άνοιξη,
ο Σιμπάτα Κατσούιε έστειλε μια σημαντική δύναμη
για να εξασφαλίσει τα τρία συνοριακά οχυρά
που ο Χιντεγιόσι είχε κάνει στις βουνοκορφές.
Ήταν ο μόνος τρόπος να διασφαλιστεί το πέρασμα του στρατού του.
Στην αρχή, το σχέδιο πέτυχε.
Οι άντρες του Κατσούιε διέλυσαν τα δύο πρώτα οχυρά.
Οι επιζώντες υπερασπιστές κατέφυγαν στην ασφάλεια του τρίτου.
Ονομαζόταν Σιζουγκατάκε και ήταν το μεγαλύτερο από τα τρία.
Ο Σιμπάτα Κατσούιε αναδιοργανώθηκε για να καταλάβει το τελευταίο τρόπαιο
που θα εγγυόταν την προέλαση κατά του Χιντεγιόσι.
Αν έπεφτε το Σιζουγκατάκε,
η κυριαρχία του Χιντεγιόσι θα τελείωνε.
Το διακύβευμα ήταν πολύ μεγάλο για τον Χιντεγιόσι.
Είχε πλέον δρομολογηθεί η πιο καθοριστική μάχη για την εξουσία
σε όλη την ιαπωνική ιστορία.
Υποτιτλισμός: Μάρθα Σιαμέτ